### Beslutning

Fremsendes til Teknisk Udvalg til behandling i henhold til beslutning i byrådets møde den 11. september 2019.

Igangsætning af planlægning for ny vejforbindelse og byudvikling ved Daniel Bach.

### Resumé

Der har i kommuneplanen siden 2009 været reserveret areal til en vejforbindelse mellem [adresse] og Paludan-Müllers Vej. Nye trafikmodelberegninger viser, at vejforbindelsen med fordel kan forlænges, så der sker en kobling mellem [adresse] og [adresse]. Vejforbindelsen vil styrke mobiliteten i området, herunder forbedre trafikbetjeningen af erhvervsområdet i Business Park Skejby og Agro Food Park.

Etableringen af vejen mellem [adresse] og Paludan-Müllers Vej har været set som en forudsætning for fremtidig byudvikling ved Tilst og Daniel Bach. Med udgangspunkt i byens betydelige vækst og efterspørgslen efter områder til byudvikling foreslås det at igangsætte planlægning for arealerne omkring [adresse] med henblik på fremtidig byudvikling.

Det foreslås, at nettoprovenuet fra salget af kommunalt ejede arealer i området reserveres til finansiering af vejforbindelsen.

### Indstilling

Det indstilles:

At 1) der udarbejdes et forprojekt og efterfølgende indkaldes forslag og ideer som første led af VVM for vejforbindelse mellem [adresse] og [adresse] med forbindelse til Paludan-Müllers Vej, jf. bilag 1. Resultat af høring forelægges byrådet.

At 2) der godkendes anlægsbevilling på 1 mio. kr. til for- og skitseprojekt. Beløbet finansieres fra midler reserveret til fremkommeligheden ved erhvervsområdet i [adresse] i [adresse].

At 3) der igangsættes planlægning med henblik på efterfølgende byudvikling i området markeret i bilag 1

At 4) der gennemføres udbud af de kommunalt ejede grunde markeret i bilag 2, og at nettoprovenuet herfra reserveres til etablering af vejforbindelsen.

### Sagens forløb

29-08-2019 Borgmesterens Afdeling påtegning

Fremsendes til Magistraten.

Borgmesterens Afdeling bemærker, at grundlaget for vejprojektets økonomi hviler på nogle meget indledende og brede forudsætninger, som vil skulle kvalificeres efterfølgende. Økonomien er således mindre velbelyst ift., hvad der forventes i eksempelvis anlægsudmøntninger ved budgetforlig. På den baggrund og set i lyset af bestræbelserne på at sikre velbelyste økonomiske forhold for anlægsprojekterne ’Udvidelse af [adresse] og ’Bering-Beder vejen’ anbefales det, at Borgmesterens Afdeling medvirker til at skabe gennemskuelighed vedr. økonomiske afvejninger ved udarbejdelse af for- og skitseprojekt og forud for udsendelse af høringsmateriale mv. Det er samtidig ambitionen, at vejprojektet vil kunne følge de principper for store anlægsprojekter i Teknik og Miljø, som der i Magistratens budgetforslag lægges op til at udarbejde i samarbejde mellem Teknik og Miljø samt Borgmesterens Afdeling.

Borgmesterens Afdeling har herudover ingen bemærkninger.

 02-09-2019 Magistraten

Fremsendes til [adresse] med bemærkning, at Magistraten i mødet den 2. september 2019 anbefaler, at byrådet tiltræder Magistratsafdelingen for Teknik og Miljøs indstilling af 19. juni 2019.

Gunnar Hansen tog forbehold.

Borgmester Tim Mathiasen var forhindret i at deltage i sagens behandling.

 11-09-2019 [adresse]
Fremsendes til Teknisk Udvalg til behandling i henhold til beslutning i byrådets møde den 11. september 2019.